tomron87/hebrew-wikipedia-sentences-corpus huggingface dataset:
זהו הסרט השלישי בזיכיון "מוות אכזרי" שאינו מהווה המשך ישיר לעלילות קודמות, והשישי במספר בסדרה כולה.
בפברואר 2024 הוכרז כי סרט ספין אוף ל"להעיר את השד" נמצא בפיתוח.
סבסטיאן וניצ'ק נשכר לביים את הסרט לפי תסריט שכתב יחד עם פלורן ברנאר.
יוצר הסדרה והמפיק סם ריימי שכר את וניצ'ק לאחר שהתרשם מסרט הביכורים שלו, "Infested".
ריימי ורוברט טאפרט משמשים כמפיקים, דרך חברת ההפקות "Ghost House Pictures".
במאי 2025 נבחרה סואיילה יעקוב לככב בתפקיד הראשי, והסרט קיבל מימון משותף של "ניו ליין סינמה" ו"סרטי סוני".
מאוחר יותר באותו חודש, צורפו לצוות השחקנים גם האנטר דוהאן, לוסיאן ביוקנן וטנדי רייט.
הסרט עתיד לצאת לאקרנים בארצות הברית ב-24 ביולי 2026. הסרט יופץ בארצות הברית על ידי אולפני האחים וורנר, ובשאר השווקים הבינלאומיים על ידי סרטי סוני, למעט בבריטניה ובצרפת, בהן תופקד ההפצה בידיהן של StudioCanal ו-Metropolitan Filmexport, בהתאמה.
"Everywhere, Everything" (בעברית: "כל מקום, כל דבר") הוא שיר של הזמר-יוצר האמריקאי נואה קאהן, עבור אלבום האולפן השלישי שלו Stick Season, שיצא ב-14 באוקטובר 2022. השיר נכתב והופק על ידי קאהן, יחד עם גייב סיימון .
גרסת דואט של השיר, יחד עם הזמרת-יוצרת האמריקאית גרייסי אברמס, יצאה ב-1 בדצמבר 2023, כסינגל הרביעי מתוך המהדורה המורחבת של האלבום, תחת הכותרת Forever.
השיר הוצג בחומרי הקידום ובכתוביות הסיום של הסרט "להתחרט עליך" משנת 2025.
כ"הפתעה לחג ההודיה", נואה קאהן חשף גרסת דואט של השיר בחשבון הטיקטוק שלו, יחד עם גרייסי אברמס.
למחרת, ב-23 בנובמבר, הוא אישר את הדואט, ואמר שהוא עתיד לצאת ביום שישי, ה-1 בדצמבר.
עם יציאת השיר, קאהן הצהיר: "גרייסי משקיעה את כל ליבה בכל שיר שהיא כותבת ובכל תו שהיא שרה, ומצאתי את עצמי נסחף לחלוטין לעולמה בפעם הראשונה ששמעתי אותה".
אברמס הוסיפה: "אני כל הזמן נפעמת מהלב והכנות שמאחורי כל אחד מהשירים שלו, ואני מרגישה ברת מזל בטירוף על ההזדמנות לשיר באחד מהשירים האהובים עליי.
נואה הוא באמת הטוב ביותר, ואני פשוט מעריצה שלו".
קאהן ואברמס ביצעו את "Everywhere, Everything" ב-2 בפברואר 2024, במסיבת טרום הגראמי של ספוטיפיי, באולפני פרמאונט.
קאהן ניגן בגיטרה אקוסטית בעוד אברמס שרה איתו.
קאהן הביא את אברמס כאורחת בהופעה שלו בפנוויי פארק ב-18 ביולי 2024. הקלטה רשמית נכללה באלבום Live from Fenway Park שיצא ב-30 באוגוסט 2024.
בהופעה המרכזית שלו בהייד פארק בלונדון ב-4 ביולי 2025, השניים שרו שוב את השיר יחד.
אברמס הייתה אורחת מיוחדת והיוותה גם מופע חימום עבור קאהן.
קאהן הצטרף לאברמס כאורח במהלך הופעתה ב-24 ביולי 2025 ב-TD גארדן במסגרת סיבוב ההופעות שלה The Secret of Us Tour כדי לבצע את השיר יחד.
בארצות הברית, הסינגל יצא לראשונה והגיע למקום ה-79 במצעד בילבורד הוט 100, כאשר כל הגרסאות יחד רשמו 6.2 מיליון השמעות רשמיות ו-1,000 הורדות, לפי לומינייט.
עם הופעתה, אברמס רשמה את הכניסה הראשונה שלה למצעד.
השיר הגיע גם למקום ה-9 במצעד שירי הרוק והאלטרנטיביים החמים, והפך לשיר הראשון של אברמס שמגיע לעשירייה הראשונה.
Exile On Main Street (שנקרא בקיצור גם .Exile On Main St) הוא אלבום כפול מאת להקת הרוק הבריטית הרולינג סטונז שיצא לאור ב-1972.
האלבום כולל 18 שירים, מהם יצאו רק שני סינגלים.
השיר המצליח ביותר באלבום היה Tumbling Dice, אך הוא הצליח פחות ממספר להיטים שיצאו לפניו (Sympathy For The Devil, Satisfaction ועוד).
להיט מוצלח נוסף מהאלבום הוא Happy.
בהשראת הבנד והאהבה העמוקה של קית' ריצ'רדס לשירי בלוז וקאנטרי ישנים, ההפקה באלבום מחוספסת מאוד וקיבלה ביקורות מעורבות ממבקרי המוזיקה.
לאורך השנים הוא קיבל ביקורות טובות יותר וכיום נחשב לאחד מאלבומי הרוק הטובים ביותר בכל הזמנים.
הוא שהה במקום הראשון, ושהה במצעד האמריקאי 43 שבועות, יותר מחצי שנה.
למרות זאת האלבום זכה רק בפלטינה אחת.
הרולינג סטון דירג את האלבום במקום ה-7 ברשימת 500 האלבומים הגדולים בכל הזמנים.
המגזין Q דירג את האלבום במקום ה-42 באלבום הטוב ביותר.
האלבום הגיע למקום ה-12 בסקר האלבום הטוב ביותר שערכה רשת הטלוויזיה VH1. ב-1972 עלה למקום הראשון במצעד בילבורד אך לאחר שנה נדחק למקום ה-137.
האלבום גם נחשב אחד מארבעת האלבומים הטובים ביותר של הרולינג סטונז מבחינה אומנותית.
מיק ג'אגר - שירה, גיטרה, מפוחית, קלידים
קית' ריצ'רדס - שירה, גיטרה, בס, פסנתר, קלידים
מיק טיילור - גיטרה, בס
ביל וויימן - שירה, בס, קלידים
אקספלוז'נס אין דה סקיי היא להקת רוק אינסטרומנטלי אמריקאית מאוסטין, טקסס.
חברי הלהקה מנגנים על שלוש גיטרות חשמליות (לעיתים הסולן מייקל ג'יימס מחליף את גיטרתו החשמלית בגיטרת באס) וסט תופים.
הלהקה נוסדה בטקסס בשנת 1999 תחת השם ברייקר מוראנט (Breaker Morant), שהיה משורר, רכב ופושע מלחמה.
שמם המחודש הגיע מהערה שהרסקי, המתופף, העיר על הזיקוקים שנראו בליל הקלטת שירם הראשון - "ריממבר מי אס א טיים אוף דאיי" (Remember Me as a Time of Day).
שיר זה נכלל באלבום הבכורה שלהם "האו סטריינג, אינוסנס" (How Strange, Innocence) בשנת 2000.
בשנת 2004 הלהקה הלחינה את פסקול הסדרה "אורות ליל שישי" ששודרה מספר שנים לאחר מכן בחברת הלוויין הישראלית יס.
Executive Information Systems או בראשי תיבות EIS הן מערכות תומכות החלטה המיועדות לשימושם של מנהלים.
כמערכות המיועדות לשימושם של מנהלים הן נבנו עם דגש על פשטות וקלות שימוש.
כמות המידע בתוכן הייתה קטנה יחסית וכללה נתונים מסוכמים, לרוב מדובר בנתונים הנותנים תמונה כוללת ולא תמונה פרטנית.
בדרך כלל הופקו הנתונים עבור המנהלים מתוך מחסן נתונים.
מערכות EIS הוגדרו כאוסף של כלי ניהול התומכים בצרכי המידע וצרכי קבלת ההחלטות של מנהלים על ידי שיתוף מידע פנים ארגוני ומידע חיצוני במסגרת אנליטית.
הרעיון מאחרי מערכות מסוג זה היה הצגת מידע למשתמש ללא צורך בביצוע מניפולציות שלו, כך שהמערכות היו קלות ונוחות לשימוש.
מערכות מסוג זה היו פופולריות בסוף שנות ה-80 ובתחילת שנות ה-90 של המאה ה-20.
כתוצאה מהצלחתן הוגבר השימוש בהן למנהלים בדרגים נמוכים יותר ואחרי כן אף לעובדים שאינם מנהלים.
כיוון שהמערכות נחשפו לשימוש אוכלוסיות שאינן מנהלים בדרג בכיר, נוצרו צרכים לכמויות מידע רב יותר ולעיבודים מורכבים יותר.
כך מערכות אלה איבדו את ייחודן בהשוואה למערכות תומכות החלטה אחרות ומערכות בינה עסקית.
כתוצאה מכך פחתה הנטייה שהייתה שכיחה בשנות ה-80 וה-90 של המאה ה-20 לרכוש מוצרי EIS ולפתח מערכות כאלה.
התחליפים העכשוויים למערכות מסוג זה הם מוצרי EPM ושימוש ב-Dashboards ו-Scorecards.
ext4 (קיצור מאנגלית של extended filesystem - מערכת קבצים מורחבת, גרסה 4) היא מערכת קבצים מתועדת של לינוקס, אשר מחליפה את מערכת הקבצים ext3, ובעלת תאימות לאחור אליה.
חלקים נרחבים פותחו על ידי חברת Cluster File Systems, בשביל מערכת הקבצים Lustre בין 2003 ל-2006, מתוך כוונה להעלות את גבול יכולת אחסון הקבצים, ושיפור הביצועים.
בהמשך בשל חשש ליציבות המערכת נוצרה התנגדות בקרב מפתחי הליבה של לינוקס לשנות את מערכת הקבצים ext3, לזו החדשה.
כיוון שכך הוצע להמשיך להשתמש בקוד המקור של ext3, לשפר את ביצועיו, ולשנות את שמו ל-ext4. ההצעה התקבלה לבסוף וב-28 ביוני 2006 הניח תאודור צו המתחזק הראשי של מערכת ext3, תוכנית מעשית לפיתוח ext4.
גרסת הפיתוח הראשונה של ext4 הופיעה בליבת לינוקס גרסה 2.6.19, ובגרסה 2.6.28 סומנה המערכת כיציבה.
בעקבות הצלחת הגרסה החליפה חברת גוגל את מערכות הקבצים שבמחשביה מ-ext2 ל-ext4, ובנוסף החליפה החברה את מערכת הקבצים YAFFS ל-ext4, במערכת ההפעלה אנדרואיד אותה היא מפתחת.
ext3 (קיצור מאנגלית של extended filesystem - מערכת קבצים מורחבת, גרסה 3) היא מערכת קבצים מתועדת.
המערכת שימשה בעבר כברירת מחדל בהפצות לינוקס פופולריות רבות, בהן דביאן.
המערכת נודעה לראשונה בשנת 1998 עם הודעת סטפן טווידי על עבודתו בנושא פיתוח הרחבות למערכת הקבצים ext2. המערכת נוספה רשמית לליבת לינוקס מגרסה 2.4.15 ואילך.
יתרונה המרכזי הוא ביכולת התיעוד שלה, ובשל כך מניעת הצורך בסריקת מערכת הקבצים לאחר כיבוי שאינו תקין של המחשב.
היא פותחה במקביל לשלוש מערכות קבצים מתועדות אחרות (XFS של סיליקון גרפיקס, JFS של IBM ו־ReiserFS של הנס רייזר).
היא נחשבה פחות חדשנית ביחס לרוב האחרות, אולם יתרונה העיקרי היה התאימות למערכות ext2 שאפשר שדרוג פשוט.
מחליפתה היא מערכת הקבצים ext4, המתקדמת יותר מבחינת יכולות האחסון שלה.
ext (קיצור מאנגלית של extended file system - מערכת קבצים מורחבת) היא מערכת הקבצים הראשונה שנוצרה במיוחד עבור ליבת לינוקס.
יישמה הכל מאפריל 1992. תוכננה על ידי מפתח התוכנה רמי קרד על מנת להתגבר על מגבלות של מערכת הקבצים MINIX.
מבנה המערכת וישום המטא-מידע בה, הושפעו ממערכת הקבצים המסורתית של יוניקס - UFS.
החל מליבת לינוקס גרסה 0.96c, הייתה הראשונה שהשתמשה בטכנולוגית מערכת קבצים וירטואלית (VFS).
גודל הקבצים במערכת ext מוגבל ל-2 ג"ב.
הוחלפה ב-ext2 וב-xiafs אשר התחרו ביניהן, עד להצלחת מערכת ext2 בשל עמידותה לאורך זמן.
יתרונות -ext2, על פני -ext היו בתחום יכולות שינוי ה-inode (מבנה נתונים שמחזיק מידע על הקובץ), והקיטוע.
הייתה הראשונה בסדרת מערכות הקבצים ext, ואחריה באו ext2, ext3, ו-ext4.
Exif, ראשי תיבות של Exchangeable image file format, הוא השם למטא-מידע (meta-data) אודות תמונה או צילום דיגיטלי, שנשמר בקובץ התמונה עצמה.
הכוונה במטא-מידע היא למידע על התמונה שאינו מתייחס לתוכן התמונה עצמה, אלא למאפייניה - אלה כוללים בין השאר:
זמן יצירת התמונה (תאריך ושעה)
שם התמונה (כפי שהוזן על ידי הצלם)
מרבית המצלמות הדיגיטליות מוסיפות ל-Exif של קובצי הצילומים שהן מפיקות נתונים על מצב המצלמה בזמן הצילום.
נתונים אלו כוללים את הפרטים הבאים:
דגם המצלמה שבה צולמה התמונה
תוכנית החשיפה של המצלמה (ידני, אוטומטי וכו')
מידע נוסף על הצילום (כגון האם היה שימוש במבזק וכדומה)
התאריך והשעה שבהם צולמה התמונה
במצלמות מסוימות: קואורדינטות גאוגרפיות, לאיתור המיקום שבו שצולמה התמונה.
תוכנות גרפיקה ועיבוד תמונה מאפשרות להוסיף מידע רב נוסף ל-Exif ובו:
כתובת אתר האינטרנט של הצלם
מצב זכויות היוצרים של התמונה
הודעת זכויות יוצרים על התמונה.
את המידע ניתן להוסיף לקובצי JPEG, TIFF ו-WAV.
פורמט ה-Exif לא נתמך על ידי PNG, GIF או JPEG 2000.
ה-Exif פותח לראשונה ב-1998 על ידי JEIDA היפנית.
שיתוף תמונות הכוללות Exif עלול להוות בעיה בשל חשיפת מידע שעלול להיות פרטי דוגמת המיקום המדויק בו צולמה התמונה.
ניתן להשתמש בתוכנה להסרת metadata על-מנת למנוע חשיפת מידע פרטי בתמונות טרם שיתופם.
"Express Yourself" (בעברית: "הַבִּיעוּ אֶת עַצְמְכֶם") הוא סינגל של הזמר-יוצרת האמריקאית מדונה.
השיר יצא לאור ב-9 במאי 1989, כסינגל השני מתוך אלבום האולפן הרביעי של מדונה, Like a Prayer.
השיר הופיע גם באלבום האוסף של מדונה משנת 2009, Celebration.
הוא הופיע גם בגרסת רמיקס באלבום האוסף שלה משנת 1990, The Immaculate Collection.
השיר הגיע למקום השני במצעד בילבורד הוט 100 ולמקום הראשון במצעד שירי הדאנס קלאב של ארצות הברית ובמצעד הסינגלים של קנדה, אירופה, איטליה ושווייץ.
הווידאו קליפ הרשמי של השיר היה הקליפ היקר ביותר בכל הזמנים עם תקציב כולל של 5 מיליון דולר, אך בהמשך הקליפ של "Scream" של מייקל ג'קסון וג'נט ג'קסון שבר את שיאו.
השיר בוצע בעונה הראשונה של סדרת הנעורים האמריקאית Glee.
מקוםתאריםמכירותאוסטרליה (ARIA)זהב35,000ארצות הברית (RIAA)זהב500,000ברזיל (Pro-Música Brasil)זהב50,000הממלכה המאוחדת (BPI)כסף200,000הולנד (NVPI)זהב75,000סיכוםבכל העולם2,000,000
Exploration Flight Test 1, או בקיצור EFT-1, היא טיסת הניסוי הראשונה של החללית אוריון, שפותחה על ידי נאס"א.
במשימה בלתי מאוישת זו שוגרה החללית אוריון באמצעות משגר דלתא 4 כבד.
במשימותיה העתידיות היא תשוגר על גבי משגר העתיד של נאס"א, SLS, אשר פיתוחו הושלם לאחרונה.
המטרה העיקרית של החללית במשימה הזו היא לבחון את מערכותיה השונות.
החללית שוגרה למסלול סביב כדור הארץ, ביצעה שתי הקפות סביבו, וחזרה לכדור הארץ.
במהלך ההקפה השנייה בגובה של 5,800 ק"מ, נבחנה מערכת ההנחיה של החללית תוך כדי מעברה בחגורת ואן אלן.
במהלך החדירה לאטמוספירה נבחנו מגן החום ומערכת המצנחים.
לאחר מכן בוצעה הנחיתה בים, תורגלו צוותי האיסוף של החללית ונוהלי החילוץ מהים.
החללית אוריון הותקנה בחרטומו של משגר דלתא 4 כבד.
מעל החללית מותקן מגדל מילוט – מערכת בעלת מנועים רקטיים שתפקיד הוא להטיס את החללית בבטחה מאזור הסכנה בשעת חירום.
לחללית אוריון בטיסה הראשונה אין תא פיקוד פעיל אלא מחובר אליה דגם שלו, הזהה בממדיו ומסתו לתא השירות המבצעי.
גובה השיא אליו החללית הגיע היה כ־5,700 ק"מ, דבר שאפשר בדיקת המערכות בעת מעבר בחגורת ואן אלן, ולאחר מכן כניסה לאטמוספירה במהירות 32,000 קמ"ש.
בכניסה במהירות זו, מגן החום יתחמם לטמפרטורה של C° 2,200 וכך ניתן יהיה לבחון את עמידותו בטמפרטורות גבוהות.
אירועי הטיסה העיקריים: (מובא גם הזמן מהשיגור, בנוסח "ש + 2 ד'" וכדומה)
ש + 3:30 ד' – היפרדות המאיצים מן המשגר
שלב ראשון ניתק, השלב השני ניצת
ש + 6:15 ד' – שיגור מגדל המילוט, והסרת החיפויים מתא השירות
ש + 17:00 ד' – החללית אוריון מתחילה את מסלול ההקפה הראשון סביב כדור הארץ
הצתה נוספת של מנוע השלב השני
השלב השני מבצע תמרון ומפעיל את מנועו לשם חדירתו לאטמוספירה
ש + 3:57:00 ש' – החללית אוריון מבצעת תמרונים לקראת החדירה לאטמוספירה
פריסת שני מצנחי ייצוב ופריסת שלושת מצנחי הנחיתה
יום השיגור המתוכנן היה ה־4 בדצמבר 2014 בשעה 7:05 שעון מזרח ארצות הברית אך נדחה חמש פעמים עקב סירה באזור השיגור, בעיות במזג האוויר ובעיות טכניות באחד משסתומי הדלק.
לאחר תום הזמן שהוקצה לשיגור (חלון השיגור) הוחלט לדחות את השיגור ביממה.
החללית נחתה לאחר כ־4 וחצי שעות במרחק של 2 קילומטרים מהמקום המתוכנן לאחר שכל המערכות פעלו כהלכה, ונאספה על ידי אוניית צי ארצות הברית USS Anchorage.
Express.js היא ספריית קוד פתוח מבוססת MVC, שנוצרה עבור Node.js.
Express נוצרה תחת רישיון MIT, והיא מתוחזקת על ידי הקהילה.
Express נחשבת לחלק ממקבץ התוכנות MEAN, כחלק מצד השרת.
להלן דוגמת קוד של שרת http המאזין בפורט 3000, ובתגובה לבקשה דוגמת מדפיס לקונסולה את הבקשה, ומדפיס לדפדפן "hello john":
exit היא פקודה במערכות ההפעלה יוניקס ליציאה מתוכנית, סגירת מסוף, מעטפת, משתמש והתנתקות מרשת יוניקס.
לפקודה זו קיימות מספר חלופות: logout, lo, bye, quit וקיצור המקשים .
פקודה זו מוכרת לאנשים רבים המשתמשים במעטפות Sh, Ksh וגם לכותבי סקריפטים בשפות: Perl, AWK, PHP, TCL.
הפקודה תגרום להפסקת תוכנית או לסיום פעולה נוכחית.
במעטפת אינטראקטיבית, בעזרת פקודה זו יכול כותב הפקודה לסיים את הפעולה הנוכחית שלו, לסיים את חיבור השתמש בו הוא נמצא ולסגור את המסוף עליו הוא עובד.
פקודת exit ליציאה ממשתמש Root:
Exile in Guyville הוא אלבום הבכורה של זמרת האינדי רוק האמריקאית ליז פייר.
האלבום יצא ביוני 1993 לשבחי המבקרים וזכה להצלחה מסחרית, ועדיין מופיע ברשימות רבות של האלבומים הטובים ביותר.
הוא גם נחשב אבן דרך במוזיקת הרוק האלטרנטיבית, ובשנת 2020 דורג במקום ה־56 ברשימת 500 האלבומים הגדולים של כל הזמנים של מגזין המוזיקה רולינג סטון.
בקיץ של 1991 כתבה פייר והקליטה שירים בקלטות שמע, שאותן הפיצה בכינוי Girly-Sound בשיקגו.
החברים מסצנת המוזיקה שלהם נתנה את הקלטות העתיקו אותן והפיצו אותן הלאה, והיא פיתחה מעגל אוהדים מקומי.
ג'ון הנדרסון, הבעלים של לייבל האינדי Feel Good All Over, שמע את הקלטות והחליט להוציא אלבום לפייר.
היא עברה לגר בדירתו והתחילה וניגנה לו את שיריה.
הנדרסון הביא את המפיק בראד ווד כדי לעזור לפתח את ארבעת הדמואים הקיימים לשירים שלמים.
אי־הסכמות התפתחו בין פייר להנדרסון.
הוא רצה שהסאונד שלה יהיה מינימליסטי ומדויק, ובהשתתפות מוזיקאים חיצוניים, ואילו פייר רצתה צליל מלא יותר, כאשר נגינתה במרכז.
היא לא הסכימה לשנות את הסגנון או את החזון שלה, והנדרסון הדיר את רגליו מן האולפן.
לפיכך עזבה פייר את דירתו והמשיכה לעבוד באופן בלעדי עם ווד על מה שהיה עתיד להפוך לאלבום Exile in Guyville.
כשהקלטה של Girly-Sound הגיעה לידיו של מנכ"ל מטדור רקורדס, הוא מייד התלהב ממה ששמע.
למרות הכישלון של מאמציהם המשותפים קודם לכן, גילה הנדרסון לווד שמטדור מעוניינים בפייר.
מטדור החתימו את פייר ב־1992, במהלך יוצא דופן, מבלי לפגוש אותה או לשמוע אותה פנים אל פנים.
בזמן ההקלטות לפני החתימה על החוזה עם מטדור נטו ווד ופייר לגישה ניסיונית, כדי לראות מה הם "מגלים".
אך הקשו על עבודתם חזרתה של פייר לבית הוריה בפרברים, רחוק מן האולפן, והצורך של ווד להשלים את הכנסתו בעבודת תחזוקת בניין.
אך כאשר החתימה מטדור את פייר היא שכרה לעצמה דירת סטודיו קרוב לאולפן, והעבודה התקדמה.
פייר אמרה בראיונות שהאלבום שלה הוא תגובת שיר־שיר לאלבום Exile on Main Street של הרולינג סטונז משנת 1972.
פייר גם לקחה על עצמה את עיצוב עטיפת האלבום, אך הרעיון המקורי שלה, קולאז' שלו קראה "אורגיית בובות ברבי בבריכה", לא התקבל על דעת הלייבל.
לבסוף הופיע על העטיפה תצלום חתוך של פייר בחזה חשוף שצילם נאש קייטו.
האלבום יצא ב־1993 וזכה מייד לתשבחות.
הוא דורג במקום ראשון ברשימות האלבומים הטובים של השנה של מגזין המוזיקה Spin ושל וילג' וויס.
Exile in Guyville זכה גם להצלחה מסחרית מתונה.
הקליפ של השירים "Never Said" ו"Stratford-On-Guy" שודרו ב־MTV, ועד אביב 1994 כבר נמכר האלבום ביותר מ־200,000 עותקים, כפי עשרה מאלבומי רוק אינדי המוצלחים של התקופה, ולכן נחשב במעגלים אלו להצלחה מסחררת.
בבילבורד 200 הגיע האלבום למקום 196, ההצלחה הגדולה ביותר של מטדור רקורדס עד כה.
ב־1998 העניק ה־RIAA ל־Guyille מעמד של אלבום זהב, המציין מכירות של חצי מיליון עותקים.
ההצלחה הייתה חוויה מעורבת מבחינת פייר.
היא הופתעה מהגישה כלפי האלבום כחדשני; בעיניה היה זה "משהו פשוט ומובן מאליו".
מה שהיא ראתה כאישי התפרש כהצהרות פוליטיות־חברתיות.
לאור ההצלחה היא גם יצאה לסיבוב הופעות לקידום האלבום, מה שעורר את פחד הבמה שלה, שעימו נאלצה להתמודד.
האלבום נתן השראה לכמה חקיינים, ולעיתים קרובות ציינו מבקרים את צליל ה־lo-fi ואת הכנות הרגשית במילותיה של פייר כמעלות יוצאות דופן שלו.
Guyville עדיין מופיע ברשימות מבקרים של האלבומים הטובים ביותר.
המגזין Spin דירג אותו במקום ה־15 ברשימת "100 האלבומים הגדולים, 1985–2005".
VH-1 מנה את Guyville כמספר 96 ברשימת האלבומים הגדולים של כל הזמנים.
במרץ 2008 חתמה פייר על חוזה הקלטות חדש עם ATO רקורדס, והודיעה שהאלבום הראשון שתוציא מכוחו יהיה מהדורה מיוחדת של Exile in Guyville לרגל 15 שנה לצאתו, אשר תכלול שלוש רצועות בונוס מן ההקלטות המקוריות לאלבום, וכן DVD על יצירתו.
כשיצא ביוני אותה שנה היה האלבום זמין על תקליטור ועל תקליט, ולראשונה בפורמט דיגיטלי.
רצועות הבונוס כללו את "Ant in Alaska", את "Say You" ורצועה אינסטרומנטלית ללא כותרת שבה פייר מנגנת בגיטרה (הידועה לרוב בכינוי "Standing").
הקלטה של גרסה לשיר "Wild Thing" (המבוססת על הלחן לשיר של The Troggs) הייתה צפויה להיכלל אבל הושמטה ברגע האחרון; השיר נכלל מאוחר יותר באלבום Funstyle.
ה־DVD הנלווה, Guyville Redux, מספר את סיפור יצירת האלבום במקור, בתחילת שנות ה־90, בסביבת מוזיקת האינדי בשיקגו שנשלטה בידי גברים.
מופיעים בו פייר וכל האנשים המעורבים בהפקת האלבום.
ליז פייר – גיטרה, פסנתר ("Canary"), זמרה, מחיאות כפיים ("Mesmerizing")
קייסי רייס – גיטרה ראשית ("Mesmerizing", "Divorce Song"), מצילה ("Shatter"), קולות, מחיאות כפיים ("Mesmerizing")
טוטי ג'קסון – קולות רקע ("Soap Star Joe")
ארגוןסטטוסתאריךאיגוד תעשיית ההקלטות האמריקאי (RIAA)זהב6 במאי 1998
Experience (ידוע גם בשם The Prodigy Experience) הוא אלבום הבכורה של להקת הפרודיג'י שיצא בשנת 1992. באלבום נכללו מספר מלהיטיה הגדולים של הלהקה, ביניהם "Everybody in the Place" ו-"Out of Space".
האלבום זכה לביקורות חיוביות, והגיע למקום ה-12 במצעד האלבומים הבריטי.
להקת הפרודיג'י מנתה ארבעה חברים, אך את מרבית העבודה על האלבום עשה ליאם האולט לבדו.
החבר הנוסף היחיד שהיה שותף להפקת האלבום הוא מקסים ריאליטי, שעשה את השירה בשיר האחרון האלבום.
"Charly", השיר הפותח באלבום, יצא כסינגל הראשון ב-12 באוגוסט 1991. השיר הגיע בשיאו למקום השלישי במצעד הסינגלים הבריטי.
לקראת סוף אותה השנה יצא הסינגל השני "Everybody in the Place", שהגיע בשיאו למקום השני במצעד הסינגלים.
שבועיים לפני יציאת האלבום יצאו השירים "Jericho" ו-"Fire" על גבי סינגל משותף.
האלבום המלא יצא לאור ב-28 בספטמבר 1992. בשיאו הגיע האלבום למקום ה-12 במצעד האלבומים הבריטי.
ביוני 2001 יצא האלבום בארצות הברית במהדורה מורחבת, שכללה בנוסף לאלבום המקורי, דיסק נוסף ובו בי סיידים ורמיקסים.
האלבום המורחב יצא בבריטניה שבע שנים מאוחר יותר, תחת השם "Experience: Expanded".
בגרסה זו נכללו 2 שירים נוספים.
מדינה אלבומים שנמכרו פרס בריטניה 300,000^ פלטינה פולין 50,000^ זהב^מספר משוער
Expectations (בעברית: ציפיות) הוא אלבום הבכורה של הזמרת-יוצרת האמריקאית ביבי רקסה.
האלבום יצא לאור ב-22 ביוני 2018, על ידי חברת התקליטים האחים וורנר.
זהו אלבום האולפן הראשון של רקסה אחרי צאת שלושת המיני-אלבומים הקודמים שלה , ו-All Your Fault: Pt.
עם יציאתו נכנס האלבום אל המקום ה-13 במצעד הבילבורד 200.
כדי לקדם את האלבום, רקסה תצא ב-7 באוגוסט 2019, לסיבוב ההופעות השני שלה, "Expectations Tour", באירופה, צפון אמריקה, אסיה.
אשר עתיד להסתיים ב-14 בדצמבר 2019. מתוך האלבום יצא הסינגל היחיד "I'm a Mess".
השיר "Meant to Be", נכלל באלבום, אך לא יצא מתוכו כסינגל.
Exident הוא מיני-אלבום הבכורה של הזמר-יוצר הישראלי דניס לויד.
האלבום יצא לאור ב-5 באפריל 2019, על ידי חברת התקליטים האמריקאית אריסטה רקורדס.
כל שירי האלבום נכתבו, הולחנו והופקו על ידי דניס לויד עצמו.
הסינגל המוביל מתוך האלבום, "Never Go Back" זכה להצלחה רבה כאשר הגיע למקומות הראשונים במצעד השבועי של מדיה פורסט ובמצעד השבועי של אוסטריה, וזכה במעמד זהב בצרפת ובפולין.
במהלך ריאיון למגזין בילבורד חשף לויד כי הרצועות מתוך האלבום מתארות את השלבים הרגשיים שחווה לאחר הפרידה מבת זוגו ב-2015, בה עוסק גם להיטו של לויד, "Nevermind".
Exposed (בעברית: נחשפה או חשופה) הוא אלבום הבכורה של הזמרת-יוצרת האמריקאית קריסטינה דבארג'.
האלבום יצא לאור ב-28 ביולי 2009 על ידי חברת התקליטים איילנד דאף ג'אם מיוזיק גרופ.
האלבום הגיע למקום ה-23 במצעד הבילבורד 200.
"Exile" (מעוצב: "exile"; בעברית: "גָלוּת") הוא סינגל שהוקלט על ידי הזמרת-יוצרת האמריקאית טיילור סוויפט, בשיתוף עם הלהקה בון איבר, מתוך אלבום האולפן השמיני שלה, Folklore.
השיר יצא לאור ב-3 באוגוסט 2020, על ידי חברת התקליטים ריפבליק רקורדס, כסינגל השני מתוך האלבום.
השיר נכתב על ידי סוויפט, ויליאם באורי וג'סטין ורנון והופק על ידי ארון דסנר וג'ו אלווין.
השיר נשלח לרדיו שירים אלטרנטיביים למבוגרים ב-3 באוגוסט 2020.
עם יציאתו, "Exile" זכה לביקורות חיוביות מטעם מבקרי המוזיקה, ששיבחו את הכתיבה שלו והשימוש בכלי הנגינה השונים בו בדומה ל-"Cardigan".
כמו כן, מבקרי המוזיקה שיבחו את הכימיה שנוצרה בין השתיים.
השיר הופיע במקום הראשון במצעד שירי הספוטיפיי העולמי וצבר למעלה מ-6.977 מיליון השמעות ביממה אחת, תוך שהפך לאחד מהשירים עם הפתיחות הגדולה ביותר בשנת 2020. "Exile" הוא בלדת דואט, בה יש שימוש ב"פסנתר מתנפנף ומיתרים מסתחררים".
מילות השיר הן דיאלוג בין בני זוג לשעבר, כתקופה מסוימת לאחר פרידתם, בעקבות מפגש מקרי ביניהם.
ג'סטין ורנון מבצע בשיר קולות "נמוכים" ו"גבוהים", בעוד שסוויפט שרה בצורה שתוארה כ"מתוקה ופריכה".
בשיר נעשה שימוש ב"פסנתר מתנפנף ומיתרים מסתחררים".
כמו כן, השוו אותו לשיר "The Last Time", שהוציאה עם גארי לייטבודי מסנואו פטרול, בשנת 2012 והיה חלק מאלבומה, Red.
הוא תואר על ידי המבקרים כ"שיר הלאומי שלה".
בנוסף להשוואה שעשו בין "Exile" ו-"The Last Time", נעשתה השוואה בינו לבין השיר "Safe & Sound", אותו הוציאה סוויפט בשנת 2011, כחלק מפסקול הסרט "משחקי הרעב".
אותו השיר זכה בפרס גראמי והסגנון שלו הושווה לסגנון של האלבום Folklore ושל "Exile" בפרט.
בסרט Folklore: The Long Pond Studio Sessions אשר יצא לאור בדיסני+, אישרה סויפט כי כותב השיר ויליאם באורי הוא למעשה בן זוגה – ג'ו אלווין.
בילי נילס מ- תיאר את השיר כ"חלום הרס" וכתב ש"מה שהעניק לו השראה ודאי היה משהו שפגע בסוויפט, היות שמדובר בשיר כואב בדיוק כמו אגרוף בבטן".
כריסטופר רוברטס ממגזין Under the Radar טען שהשיר הוא אחד מתשעת השירים הטובים ביותר שיצאו בשבוע האחרון של יולי 2020; הוא ציין כי "הקולות של השניים משתלבים זה בזה", ויש דמיון בין קולו של איבר לקולו של פיטר גבריאל.
מאט מליס, מ-Consequence of Sound, כינתה את "Exile" כשיר הטוב ביותר שיצא באותו השבוע בו Folklore יצא וטענה שהוא "נס מינורי בשנת 2020".
ג'סטין קורטו מ-Vulture הצהיר כי "[סוויפט] לקחה את ארבעת החודשים האחרונים של מגפת הקורונה וחשבה מחוץ לקופסה, תוך שהפכה את אלבומה המהורהר ביותר נכון לעת הזו לתוצאה מעולה וזאת, בזכות השיר הזה".
השיר היה מועמד בטקס פרסי הגראמי ה-63 בקטגוריית "ביצוע הפופ הטוב ביותר של צמד/להקה", אך הפסיד לשיר "Rain on Me" של ליידי גאגא ואריאנה גרנדה.
בארצות הברית, "Exile" התברג במקום השישי במצעד הבילבורד הוט 100 ובכך הפך לשיר ה-28 של סוויפט שהצליח לעשות זאת.
כמו כן, הפך השיר לשירה ה-18 של סוויפט שהצליח לנחות בעשירייה הפותחת ולשירו הראשון של בון איבר שהצליח להיכנס לעשירייה הפותחת במצעד.
הוא התברג לראשונה בעשירייה הפותחת במצעדים הרשמיים באוסטרליה, קנדה, אירלנד, בלגיה, מלזיה, ניו זילנד, סינגפור ובריטניה.
ב-15 באוגוסט 2020, הופיע השיר במקום ה-37 במצעד השירים האלטרנטיביים למבוגרים והיה לשירם הראשון של סוויפט ואיבר שהצליח להיכנס למצעד.
במצעד שירי הרוק & האלטרנטיביים התברג במקום השני, תוך ש-"Cardigan", התברג במקום הראשון.
ברולינג סטון טופ 100 הגיע למקום השלישי.
ב-1 באוקטובר 2020, העניק איגוד תעשיית ההקלטות הקנדי לשיר את תואר הזהב, על מכירות של למעלה מ-40,000 עותקים במדינה.
ב-27 באוקטובר באותה השנה, העניק איגוד תעשיית ההקלטות האמריקאי לשיר את תואר הזהב גם כן, על מכירות של למעלה מ-500,000 עותקים במדינה.
בעקבות כך, הפך לאחד מהשירים הנמכרים ביותר בארצות הברית שיצאו בשנת 2020.
"Exile" בוצע באצטדיון SoFi באינגלווד ב-7 באוגוסט 2023 יחד עם השיר "Dress".
סוויפט ביצעה את השיר לראשונה בהופעה חיה בגרסת סולו.
מקוםתאריםמכירותארצות הברית (RIAA)פלטינה1,000,000הממלכה המאוחדת (BPI)זהב400,000נורווגיה (IFPI Norway)זהב30,000קנדה (Music Canada)פלטינה 2×160,000 מכירות + הזרמת מדיה בלבד
אזורתאריך יציאהפורמטחברת תקליטיםמקורכלל העולם24 ביולי 2020הזרמת מוזיקה • הורדה דיגיטליתריפבליקארצות הברית3 באוגוסט 2020רדיו טריפל איי
Experts Exchange (או EE) הוא אתר לאנשים העוסקים בעבודות הקשורות לטכנולוגיות מידע (IT) כדי לבקש אחד מהשני עזרה טכנית, לקבל עזרה מיידית באמצעות צ'אט, לשכור פרילנסרים ולצפות במשרות טכנולוגיות.
מחלוקת התעוררה סביב מדיניות האתר למתן התשובות רק באמצעות מנוי בתשלום.
אתר Exchange Experts עלה לאוויר באוקטובר 1996. השאלה הראשונה שנשאלה הייתה לגבי "Case sensitive Win31 HTML Editor".
Exchange Experts פשט את הרגל בשנת 2001 לאחר שמשקיעי הון סיכון העבירו את החברה לסן מטאו, קליפורניה, והוחזר במידה רבה על ידי מאמצים של מתנדבים ללא תשלום.
מאוחר יותר, אוסטין מילר ורנדי רדברג לקחו בעלות על Experts Exchange, והחברה הפכה לרווחית שוב.
מומחי Exchange טוענים כי יש להם יותר מ-3 מיליון פתרונות.
משתמשיה הם בעיקר גברים צעירים עד גיל העמידה בתחום ה-IT.
בעבר האתר השתמש בעוגית HTTP ובדיקת מפנים (referer) של HTTP כדי להציג תוכן באופן סלקטיבי.
הדף המוצג השתמש ב-JavaScript כדי להציג תשובות לבני אדם לאחר תוכן המראה כיצד להיות חבר.
לאחר מכן, כאשר המשתמש לחץ על קישור פנימי, הוא נחסם מלצפות במידע התשובה עד להפיכתו לחבר בתשלום או אם זוהה זיוף של מחרוזת סוכן המשתמש של הדפדפן שלו באופן דומה לזה של זחלן רשת מנועי חיפוש כגון GoogleBot.
בתגובה לטכניקות ערפול אלה, שמנעו ממשתמשים אנונימיים לראות תוכן תשובות, כמה מחברי הקהילה כתבו מאמרים על איך לעקוף את הערפול על ידי זיוף מפנה לדפדפן האינטרנט באמצעות תוסף כמו Smart Referrer והגדרת המפנה כמקור מגוגל.
ג'ף אטווד, מייסד Stack Overflow, ציטט את המוניטין והדירוג הלקוי של Experts-Exchange כמניע ליצירת Stack Overflow.
Express (בעברית: לבטא) הוא שיר של הזמרת כריסטינה אגילרה אשר יצא כסינגל מתוך אלבום הפסקול Burlesque: Original Motion Picture Soundtrack, ב-12 בנובמבר 2010, על ידי RCA רקורדס.
השיר נכתב על ידי אגילרה עצמה, כריסטופר סטיוארט, וקלוד קלי והופק על ידי סטיואט עצמו.
מבחינה מוזיקלית השיר הוא שיר אפ-טמפו אלקטרו-פופ.
השיר נחשף לראשונה ב-3 בנובמבר בתוכנית הרדיו של ראיין סיקרטס.
השיר קיבל ביקורות חיוביות ממבקרי המוזיקה ששיבחו את השילוב של הסאונד הישן ביחד עם הסאונד העכשווי.
מבחינה מסחרית השיר לא זכה להצלחה כאשר לא הצליח להיכנס למצעד האמריקאי ובאופן כללי דורג במספר מועט של מדינות בעולם.
על מנת לקדם את השיר ביצעה אותו בטקס פרסי ה-AMA של אותה השנה.
בהמשך חזרה לבצע אותו גם ברצף ההופעות שלה בלאס וגאס, "The Xperience".
אזור תאריך יציאה פורמט חברת תקליטים איטליה 12 בנובמבר 2010 רדיו להיטים עכשוויים תקליטי RCAאוסטרליה 6 בדצמבר 2010 סוני מיוזיק
Expectations (בעברית: ציפיות) הוא שיר שהוקלט על ידי הזמרת-יוצרת האמריקאית לורן חורגי.
השיר יצא לאור ב-24 באוקטובר 2018, על ידי חברת התקליטים קולומביה רקורדס, כסינגל שלא מתוך אלבום.
זהו שיר R&B בו נעשה שימוש בגיטרה, שנכתב על ידי חורגי והופק על ידי קיד הרפון.
הוא עוסק במערכת יחסים לא טובה.
השיר הגיע למקום התשיעי במצעד הסינגלים של צ'כיה.
השיר נכתב על ידי לורן חורגי והופק על ידי קיד הרפון.
"Expectations" הוא אחד השירים הראשונים שכתבה חורגי בזמן שהייתה בתהליך של חקירה עצמית והערכה מחדש לאחר פירוקה של פיפת' הרמוני.
היא ביצעה את השיר ביוני 2018 בסאו פאולו, ברזיל, יחד עם שני שירים נוספים שכתבה, במסגרת "Hopeless Fountain Kingdom Tour".
בתצוגה המקדימה של הקליפ, הרקע כולל צבעים בשחור-לבן, בהם חורגי צועד באיטיות באולם מואר ואפלולי ועומדת על גשר כשקטע עמום מהשיר מתנגן ברקע.
חורגי השתתפה בבימוי של הקליפ וגם בעיצוב שלו.
הקליפ הרשמי של השיר יצא לאור ב-24 באוקטובר 2018. הופנו כלפיו ביקורות שונות.
אזורתאריך יציאהפורמטחברת תקליטיםמקורעולם24 באוקטובר 2018הזרמת מוזיקה • הורדה דיגיטליתקולומביה
Excuse Me (Ao Vivo) (בעברית: תסלח/י לי (לחיות)) הוא אלבום ההופעה הראשון של הזמר הפורטוגזי סלבדור סובראל.
את האלבום הוציאה לאור ב-15 בדצמבר 2017 חברת התקליטים Edições Valentim de Carvalho.
הוא הגיע למקום הרביעי במצעד האלבומים הפורטוגזי.
בעת שהמתין לניתוח השלת הלב שלו, כתב סובראל כמה גרסאות חיות לשירי האלבום הקודם, Excuse Me.
עטיפת האלבום מכילה תמונה של תיאטרון גרציה דה רצנדה באבורה, פורטוגל; הבמה הראשונה עליה הופיע לאחר ניצחונו באירוויזיון 2017. שירי האלבום הוקלטו במהלך כמה מהקונצרטים שערך ברחבי המדינה.
Explosions (בתרגום חופשי לעברית: פיצוצים) הוא אלבום האולפן השביעי של להקת הרוק האמריקאית ת'רי דייז גרייס שיצא לאור ב-6 במאי 2022 בהפצתה של חברת התקליטים RCA רקורדס.
האלבום הופק על ידי הלהקה עצמה, והוא השלישי בו משמש מאט וולסט כסולן.
עם סיום מסע ההופעות שליווה את האלבום הקודם של הלהקה, Outsider מ-2018 החלה הלהקה לכתוב מוזיקה לאלבומה הבא.
מגפת הקורונה עיכבה את תהליך הכתיבה וההפקה, אך ב-1 במרץ 2021 הודיעו חברי הלהקה בחשבון האינסטגרם של הלהקה כי הם באולפן ההקלטות ומקליטים את אלבומם השביעי.
ב-29 בנובמבר 2021 הוציאה הלהקה את "So Called Life", הסינגל הראשון מתוך האלבום.
הסינגל הגיע לראש מצעד הרוק המיינסטרימי של הבילבורד.
שלושה חודשים לאחר מכן, ב-17 בפברואר 2022 יצא סינגל שיווקי בשם "Neurotic" בו משתתף מוזיקאי הרוק הקנדי לוקאס רוסי.
יחד עם השיר יצא גם קליפ הכולל את מילות השיר.
ב-11 באפריל 2022 יצא הסינגל השני מהאלבום, "Lifetime".
השיר הוקדש לתושבי מייפילד, קנטאקי לאחר שטורנדו אלים בדרגה EF4 הכה בעיר בדצמבר 2021.
ברי סטוק - גיטרה מובילה
בראד וולסט - גיטרה בס
ExpressVPN הוא שירות VPN שמספקת החברה הרשומה באיי הבתולה הבריטיים, Express VPN International Ltd.
התוכנה משווקת ככלי פרטיות ואבטחה המקודד את תעבורת הרשת של המשתמשים וממסך את כתובות ה-IP שלהם.
בספטמבר 2021 דווח שלשירות יש 3 מיליון משתמשים.
חברת האם של ExpressVPN, Express VPN International Ltd, נוסדה בשנת 2009 על ידי פיטר בורצ'הרדט ודן פומרנץ, שני יזמים סדרתיים שהם גם בוגרי בית הספר וורטון.
חברת האם פועלת תחת השם ExpressVPN.
בדצמבר 2019 הפכה ExpressVPN לחברה מייסדת של VPN Trust Initiative, שדולה הפועלת למען בטיחות צרכנים באינטרנט.
במאי 2020 פרסמה החברה פרוטוקול חדש שפיתחה עבור ExpressVPN בשם Lightway, המיועד לשפר את מהירויות הקישוריות ולהפחית את צריכת החשמל.
באוקטובר הצטרף מייסד מעבדת הפרטיות של ייל, שון אובראיין, למעבדת האבטחה הדיגיטלית של ExpressVPN כדי לערוך מחקר מקורי בתחומי הפרטיות ואבטחת הסייבר.
ב-13 בספטמבר 2021 דווח ש-ExpressVPN נרכשה על ידי Kape Technologies, חברה לפרטיות ואבטחה הרשומה בבורסה לניירות ערך בלונדון שבבעלות טדי שגיא, המפעילה שלושה שירותי VPN אחרים: Private Internet Access, CyberGhost ו-ZenMate.
בעת הרכישה היו ל-ExpressVPN, על פי הדיווחים, 3 מיליון משתמשים.
בספטמבר 2021 הודיעה ExpressVPN שהשירות שלה יישאר נפרד מהמותגים הקיימים של Kape.
ExpressVPN הוציאה יישומים עבור Windows, macOS, iOS, אנדרואיד, לינוקס ונתבים.
היישומים משתמשים בהצפנת 4096-bit CA, AES-256-CBC ו-TLSv1.2 לאבטחת תעבורת המשתמשים.
התוכנה כוללת גם מאפיין של DNS חכם בשם MediaStreamer שנועד להוסיף יכולות VPN להתקנים שלא תומכים בהן, ויישום לנתב המאפשר להתקין VPN בנתב ולעקוף התקנים לא נתמכים כגון קונסולות משחקים.
ExpressVPN היא תאגיד רשום באיי הבתולה הבריטיים, מדינה ידידותית לפרטיות שאין לה חוקי שימור נתונים ומהווה תחום שיפוט נפרד מבריטניה.
חברת האם של ExpressVPN מפתחת גם כלים לבדיקת דליפות המאפשרים למשתמשים לקבוע אם ספק ה-VPN שלהם מדליף תעבורת רשת, DNS או כתובות IP אמיתיות בזמן הקישור ל-VPN, למשל במעבר מחיבור אלחוטי לחיבור קווי לאינטרנט.
נכון לאוגוסט 2021, הרשת של ExpressVPN, המונה 3,000 שרתים, כיסתה 160 מיקומים של שרתי VPN על פני 94 מדינות.באפריל 2019 הודיעה ExpressVPN שכל שרתי ה-VPN שלה פועלים עם זיכרון נדיף (RAM) בלבד ולא עם דיסקים קשיחים.
זו הייתה הדוגמה הראשונה בענף ה-VPN לתצורה כזו של אבטחת שרתים, שנקראה TrustedServer.
Lightway הוא פרוטוקול ה-VPN בקוד פתוח של ExpressVPN.
הוא דומה לפרוטוקול WireGuard אך משתמש בהצפנת wolfSSL לשיפור המהירות במכשירים כמו נתבים וטלפונים חכמים.
הוא לא פועל בליבה של מערכת ההפעלה, אך הוא קל משקל כדי לתמוך בפעולות מבדק.
על פי הדיווחים הוא מהיר פי שניים מ-OpenVPN, ותומך ב-TCP וב-UDP.
באוקטובר 2017 זכה השירות ל-4.5 מתוך 5 כוכבים מ-TechRadar, שכינה אותו "שירות איכותי עם לקוחות מובחרים, מבחר גדול של מיקומים וביצועים אמינים."
בשנת 2018 בדק אתר אבטחת הסייבר Comparitech את כלי בדיקת הדליפות של ExpressVPN על 11 שירותי VPN פופולריים ומצא דליפות בכל ספקי ה-VPN מלבד ExpressVPN.
עם זאת, הם הבהירו, "למען ההגינות, ExpressVPN בנתה את כלי הבדיקה והפעילה אותם על יישום ה-VPN שלה לפני פרסום מאמר זה, כך שהיא כבר תיקנה את הדליפות שגילתה בתחילה."
השירות זכה ל-4.5 מתוך 5 כוכבים מ-VPNSelector בסקירה שנערכה ביולי 2019, מה שהפך אותו לראשון מבין ספקי ה-VPN.
בשנת 2020 ציין כתב העת הטכנולוגי TechRadar את ExpressVPN כבחירת העורך שלו.
בשנת 2021 ציינו TechRadar ו-CNET את השירות כבחירת העורכים שלהם.
Expectations הוא אלבום האולפן הראשון של הזמרת והשחקנית האמריקאית, היילי קיוקו, שיצא ב-30 במרץ 2018. שם האלבום הוכרז יחד עם עטיפתו ב-1 בינואר 2018 באמצעות הרשתות החברתיות.
האלבום ספג, בדרך כלל, ביקורות חיוביות מצד מבקרי המוזיקה.
לורה סנייפס, מפיצ'פורק, נתנה לאלבום דירוג 6 מתוך 10, באומרה כי האלבום "נסחר בספציפיות ולא בצורך גנרי, המייצג חוויה שלעיתים רחוקות מוצאת פורקן בפופ".
עם זאת, היא גם מתחה ביקורת על כתיבת השירים באלבום, וקבעה כי "חסרה סוג כזה של עקביות בכתיבת השירים".
סנייפס מסכמת את הביקורת שלה בכתיבה, "[אלבום] הבכורה של קיוקו לא תעבור את הציפיות של אף אחד, אבל היא מכילה מספיק תככים ואינדיבידואליות כדי לאפשר להוצאה שנייה." ניל זי.
לורן מולינו, מ-The 405 , דירגה את האלבום ב-8 מתוך 10, ושיבחה את הנושאים הלהט"בים של האלבום.
היא ציינה את קיוקו כ-"קווירית הראשונה ללא בושה שמנרמלת את זה במיינסטרים ברמה כה שקופה וגלויה; דרך המילים שלה והסרטונים שלה".
מולינו גם החמיאה להפקת האלבום.
סידני גור, מ-MTV, תיאר את האלבום כ-"מגוון שלם של חוויות חיים המכוסות בתוך 13 השירים הללו, המסמן את הפרק הראשון של סיפור מתמשך שהיילי סוף סוף מרגישה בנוח לחלוק עם העולם".
גלן גמבואה, מ-Newsday.com, שיבח את האלבום, וכתב ש-"עבור קיוקו, "Expectations" לא יכול להיות גבוה יותר, אבל המוזיקה כל כך טובה שנראה שהיא עומדת להתעלות אפילו על הנעלים ביותר".
Exit Planet Dust הוא אלבום הבכורה של צמד המוזיקה האלקטרונית האנגלי The Chemical Brothers.
הוא יצא לאור ב-26 ביוני 1995 בבריטניה בהוצאת חברות התקליטים Junior Boy's Own, Freestyle Dust ווירג'ין רקורדס, וב-15 באוגוסט 1995 בארצות הברית תחת חברת "Astralwerks".
הוקלט בין אוגוסט לנובמבר 1994, עם "Song to the Siren" בהופעה חיה.
שם האלבום מתייחס להחלפת שם ההרכב שהיה "The Dust Brothers" אך הם נאלצו להחליפו עקב איום בתביעה מצד ההרכב האמריקאי באותו שם.
האלבום זכה לשבחי המבקרים, ושהה במצעד הבריטי במשך שבועות רבים: הוא צעד בו בכל שנה מאז יציאתו ב-1995 ועד 2000; המיקום הגבוה ביותר שלו היה מספר 9 בשנת 1995.
הרצועה "Song to the Siren" הוקלטה כסינגל עצמאי בחברת "Diamond Records", תוך שימוש בסימפול מהגרסה של להקת "This Mortal Coil" לשיר בשם זה של טים באקלי, וסימפול קולי מעובד של השיר ""Song of Sophia" של להקת "Dead can dance".
אנדרו וות'רול שמע את השיר והחל לנגן אותו זה בהופעותיו שלו.
הוא החתים את ההרכב בחברת התקליטים שלו, "Junior Boy's Own" , שהוציאה מחדש את הסינגל ב-1993.
הצמד עבד על שירים חדשים ב-1993, שהופיעו במיני-אלבומים Fourteenth Century Sky ו-My Mercury Mouth EP.
הקלטת האלבום החלה באוגוסט 1994 והסתיימה בנובמבר.
טום רולנדס הצהיר ב-2002 שהם "נשארו ערים במשך שלושה שבועות כדי לעשות את זה".
השיר "Leave Home", יצא לאור בסוף 1994 באלבום המיקס של הצמד, NME Xmas Dust Up, שיצא כקלטת מצורפת לגיליון של NME.
לאלבום שני חלקים שונים בתכלית.
ששת השירים הראשונים באלבום "Exit Planet Dust" הם רציפים, ומתמזגים אחד אל השני, כמו בסט של דיג'יי.
הם כוללים את "Leave Home", גרסאות לשירים קודמים: "Chemical Beats" מ"Fourteenth Century Sky", והרצועה הראשונה שלהם "Song to the Siren", מהקלטה בהופעה חיה במרץ 1994 במועדון "Sabresonic", שהיה שייך להרכב "The Sabres of Paradise" של אנדרו וות'רול, שגם עשה רמיקס ל""Leave Home".
בחלק השני של האלבום מופיעים חמישה שירים נפרדים, רגועים יותר, המהווים את התחושה הדאבונית אחרי המסיבה.
"Chico's Groove" הוא רצועה אינסטרומנטלית רגועה.
בשיר "Life Is Sweet" משתתף הזמר טים בורגס מלהקת "The Charlatans" , עם קצב מהיר שמזכיר את חציו הראשון של האלבום במידה מסוימת.
את השיר הסוגר את האלבום "Alive Alone" שרה בת' אורטון – אז עוד זמרת-יוצרת שלא הייתה מוכרת במוזיקת המיינסטרים.
האלבום יצא בבריטניה ביוני 1995. "Leave Home" יצא כסינגל הרשמי הראשון מהאלבום ב-5 ביוני 1995. הוא הגיע למקום ה-17 במצעד הסינגלים הבריטי.
הסינגל השני "Life Is Sweet" יצא לאור ב-28 באוגוסט 1995 והגיע למקום ה-25 במצעד הסינגלים הבריטי.
האלבום זכה למעמד פלטינה על ידי BPI ב-1 בינואר 1996.
Exit Planet Dust זכה לשבחים רבים עם יציאתו.
NME תיאר את האלבום כ"חצוף, גולמי, מכופף כללים, שנעשה על ידי חובבי מוזיקה עם ראש פתוח, עבור חובבי מוזיקה עם ראש פתוח".
האלבום זכה לשבחים רטרוספקטיביים וממשיך לעורר השראה.
"Muzik" כינה אותו כאלבום הדאנס השני הטוב ביותר בכל הזמנים בשנת 2002 ו-"Q TV" כאלבום ה-41 הטוב ביותר של שנות ה-90. על פי סקירה של AllMusic: "הסאונד של 'The Chemical Brothers' הוא בומבסטי וגדול, גדוש בדגימות גיטרות צווחניות והרבה סירנות ודיוות צורחות.
סוג של אלבום פורץ דרך, "Exit Planet Dust" היה, עם יציאתו, אחד מאלבומי הפוסט-טכנו הבודדים באירופה שהצליחו בארצות הברית."
האלבום נכלל גם בספר "1001 אלבומים שאתה חייב לשמוע לפני שאתה מת".
Stereogum ערכו סקירה ב-2015, 20 שנה לאחר יציאת האלבום, וכינו אותו אחד מ"תקליטי הרוק הפסיכדלי הטובים ביותר של שנות ה-90".
מקוםתאריםמכירותאוסטרליה (ARIA)זהב35,000ארצות הברית (RIAA)–750,000 הממלכה המאוחדת (BPI) פלטינה 314,000
Exotic (בעברית: אֶקזוֹטִי או יוֹצֵא דוֹפֶן) הוא סינגל שהוקלט על ידי השחקנית והזמרת-יוצרת ההודית פריאנקה צ'ופרה, בהשתתפות הראפר אמריקאי פיטבול.
הוא יצא לאור ב-9 ביולי 2013, על ידי חברת התקליטים אינטרסקופ רקורדס, 2101 ו-DesiHits, כסינגל שלא מתוך אלבום.
הוא נכתב על ידי השתיים, ביחד עם רדוואן שהפיק אותו.
השיר הגיע למקום ה-12 במצעד שירי הדאנס קלאב.
"Exotic" נכתב על ידי פיטבול, צ'ופרה ורדוואן והפיק רדוואן.
השיר מכיל מילים באנגלית והינדית כאחד.
צ'ופרה התראיינה להוליווד ריפורטר על הרכב השיר ועל הכללת מילים בשפה ההינדית: "האלבום הקרוב שלי הוא באנגלית ו-'Exotic' היה בהתחלה גם באנגלית.
אך בכל הרצועות שלי אני רוצה שיהיה לי היבט כלשהו של הזהות ההודית שלי.
ב-'In My City' יש כלי נגינה הודיים במטרה לתת לו 'טעם'.
בשבילי להיות הודית זה מאוד יוצא דופן.
לאחר שפיטבול שלח לי את המילים, הצעתי למפיק 'יוצא הדופן' רדוואן שנוכל לשקול לקבל כמה מילים בהינדית".
בתחילת השיר ישנו אזכור לבון ג'ובי, להקת רוק אמריקאית מניו ג'רזי, שנוסדה בשנת 1983 ונקראת על שמו של סולנה, ג'ון בון ג'ובי.
הווידאו קליפ הרשמי של "Exotic" צולם בסאות' ביץ', מיאמי, בבימויו של אמיל נאוה.
הוא מציג את צ'ופרה לובשת מונוקיני באוקיינוס וכן סצנות עם פיטבול שצולמו באחוזה וסצנות שונות ביער.
צ'ופרה התראיינה להוליווד ריפורטר וסיפרה: "זה אקזוטי!
לדבריי, אקזוטי זה חופים, שמש וריקודים.
זה באמת עניין של להרגיש חם וסקסי".
נכון לאוקטובר 2022 עומד מונה הצפיות של הקליפ על למעלה מ-240 מיליון צפיות.
אזורתאריך יציאהפורמטחברת תקליטיםמקורארצות הברית9 יולי 2013הזרמת מוזיקה • הורדה דיגיטליתאינטרסקופ • 2101 • DesiHits
"Exes" (בעברית: "אקסים") הוא שיר של הזמרת-יוצרת הקנדית טייט מקריי.
הוא יצא ב-17 בנובמבר 2023, תחת הוצאת RCA רקורדס כסינגל השני מתוך האלבום השני שלה, Think Later.
לאחר יציאתו וההצלחה המסחרית של הסינגל שלה "Greedy", הכריזה מקריי על האלבום השני שלה Think Later ב-6 בנובמבר 2023. התהליך היצירתי מאחורי האלבום תואר על ידי מקריי כ"אחד מהדברים הכי מלחיצים, מרגשים, מורטי עצבים ומהנים" שחוותה אי פעם.
ב-14 בנובמבר 2023, מקריי אישרה את צאתו של "Exes" באינסטגרם ובטיקטוק שלה.
פוסט ההכרזה באינסטגרם היה כתוב בטקסט , בזמן שהיא פרסמה טיזרים של השיר בסרטון טיקטוק כמה ימים קודם לכן.
לקידום אלבומה, מקריי הופיעה בפרק ב-18 בנובמבר 2023 של "סאטרדיי נייט לייב".
Exodus (בעברית: אקסודוס) הוא אלבום האולפן התשיעי של להקת הרגאיי הג'מייקנית בוב מארלי והוויילרס אשר הופק על ידי איילנד רקורדס ויצא במקור לשווקים ביוני 1977.
ב-3 בדצמבר 1976, בוצע ניסיון התנקשות בחייו של בוב מארלי, אשתו והאמרגן שלו.
ניסיון ההתנקשות בוצע יומיים לפני קונצרט "Smile Jamaica" שארגן ראש ממשלת ג'מייקה, מייקל מנלי, בניסיון לפייס בין שתי הקבוצות הפוליטיות הנלחמות במדינה.
הקליע פגע במארלי בחזהו, בסמוך לבית השחי ולשריר הזרוע, ולא הוצא מגופו מעולם.
למרות פציעתו עלה מארלי להופיע כמתוכנן.
בעקבות ניסיון ההתנקשות מארלי ומשפחתו עברו לגור בלונדון, ושם הוא החל לעבוד על האלבום Exodus, ולבסוף הקליט את האלבום באולפני איילנד רקורדס.
האלבום עוסק בתמות שונות כמו צדק חברתי, רוחניות ושחרור אישי.
בעוד שהשירים "Natural Mystic" ו-"Exodus" משקפים את האמונות הרוחניות של מארלי, השירים "Jamming" ו-"One Love" עוסקים באחדות ואהבה.
מבחינה מוזיקלית האלבום שילב מקצבי רגאיי מסורתיים עם אלמנטים של מוזיקת פאנק, בלוז ומוזיקה אפריקאית.
האלבום, אשר נחשב לאחת מיצירותיו הגדולות ביותר של מארלי ולאחד מאלבומי הרגאיי הגדולים ביותר בכל הזמנים, זכה להצלחה הן מבחינה ביקורתית והן מבחינה מסחרית, והצלחה זו הייתה מרכיב מרכזי בהפיכתו של מארלי לכוכב בינלאומי.
האלבום שהה במשך 56 שבועות רצופים במצעד האלבומים הבריטי.
לאחר צאת האלבום אקסודוס יצא מארלי לסיבוב הופעות באירופה.
F (אֶף) היא האות השישית באלפבית הלטיני, נהגית כפ"א רפויה, זה אומר עיצור שפתי-שיני, חוכך, אטום (/IPA: /f).
האטרוסקים היו אלה שהמציאו את הדיגרף הזה; F עצמה סימלה את /w/ בשפה האטרוסקית כמו ביוונית (שם האות F, אשר נקראה דיגמא ביוונית, נעלמה בעקבות היעלמותה של ההברה /w/ מהשפה).
מקורה של F הוא באות השמית וו (wâw) אשר גם ייצגה /w/ ובמקור ייצגה כנראה וו או אלה.
ייצוגים נוספים של האות F
באלפבית פונטי מיוצגת האות על ידי המילה "פוקסטרוט" (Foxtrot).
בקוד מורס מיוצגת האות על ידי שתי נקודות, קו ונקודה:
וו פרוטו שמיתוו פיניקיתדיגמא יווניתW אטרוסקיתF אטרוסקיתF לטינית
בהקשרים מסוימים, F יכולה לסמל:
במכשור אופטי כגון מצלמה וטלסקופ מסמל את היחס בין קוטר העדשה הראשית לאורך המוקד.
בביוכימיה, F הוא הסמל של פנילאלנין.
בלוחות שנה, F הוא לרוב קיצור באנגלית ליום שישי (Friday) או לחודש פברואר.
בכימיה, F הוא הסמל של פלואור.
בחינוך (לרוב בארצות הברית), F מסמל ציון נכשל.
בקודי לוחות רישוי בינלאומיים, F מסמלת את צרפת (France).
במתמטיקה, F מסמלת ספרה שמשמעותה חמש-עשרה בבסיס הקסדצימלי ובשיטות ספירה לפי בסיסים אחרים, עם בסיס גדול או שווה ל-16.
F הוא הסמל של פאראד, אשר היא יחידה נגזרת של SI לקיבולת חשמלית.
F, סימון לפמטו, קידומת סטנדרטית אשר מציינת 10-15.
במוזיקה, F הוא התו פה.
בתרמודינמיקה F מציינת אנרגיה חופשית של הלמהולץ.
לעיתים f מציינת את כוח החיכוך.
בנוסחת לוטשי העדשות, f מציינת את אורך המוקד של העדשה.
בטמפרטורה, °F הן מעלות פרנהייט
Extreme Programming (או בקיצור XP) היא מתודולוגיית פיתוח תוכנה שנהגתה על ידי קנט בק.
המתודולוגיה תוארה לראשונה בשנת 2000 בספרו של בק eXtreme Programming Explained, אך קדמו לו פרסומים לא רשמיים ודיונים רבים בחוגי פיתוח תוכנה זריז והנדסת תוכנה.
שמה של המתודולוגיה ניתן לה בשל העובדה שהשיטות המשמשות אותה הן מחמירות מאוד, ובעת פרסומה נחשבו כקיצוניות יחסית לשיטות הקיימות בתעשייה.
המתודולוגיה, כפי שרומז שמה, מפרטת שורה של טכניקות בתחום התכנות ופחות בתחומים אחרים של הנדסת תוכנה.
מערכות המפותחות לפיה גמישות מאוד לשינויים, וניתן להרחיבן בקלות ובאופן בטוח.
כדי להשיג גמישות זו, XP משתמשת בשיטת פיתוח מונחה-בדיקות שעיקריה הם כתיבת דרישות המערכת כסט של בדיקות הניתנות להרצה, ופיתוח הבדיקות קודם לפיתוח הפונקציונליות.
שיטה זו דורשת הבנה טובה של עקרונות תכנות מונחה-עצמים ומשמעת עצמית גבוהה.
ערכי היסוד של XP הם:
תקשורת - יצירת תקשורת שוטפת בין המתכנת, הלקוח ומשתמש הקצה.
פשטות - יצירת קוד פשוט וכן תהליך פיתוח פשוט.
משוב - קבלת ביקורת על העבודה באופן קבוע מצד הלקוח.
אומץ - בשל הדינמיות הרבה בה מאופיינת השיטה, יש צורך באומץ כדי לא לפחד לשנות ואף למחוק עבודה שנעשתה כבר.
כבוד - בין השחקנים השונים (נוסף במהדורה השנייה של קנט בק).
מטפורה - סיפור אשר יכולים להבין אותו הלקוח, המתכנתים והמנהלים.
מטרתו להסביר בכלליות כיצד המערכת עובדת.
סיפור - דבר אחד שהמערכת נדרשת לבצע.
במונחי תרחיש שימוש, סיפור הוא בדרך כלל חלק מסוים מרצף אירועים בתרחיש.
סיפור נכתב בשפה פשוטה ולא בניב טכני.
היקף הסיפור הוא כ-1–5 שבועות תכנות (לרוב לא יותר משבוע).
מסגרת הסיפור היא כזאת שניתן לבדוק האם הסיפור מומש כהלכה במערכת.
משימה - דבר אחד שהמתכנת יודע שהמערכת צריכה לעשות.
היקפה הוא כ-1–3 ימי תכנות לזוג מתכנתים.
רוב המשימות נגזרות ישירות מהסיפורים.
Refactoring - שינוי למערכת, אשר משמר את התנהגותה, אולם מרחיב אחת או יותר מהדרישות הלא-פונקציונליות שלה: פשטות, בהירות ו/או ביצועים.
מהיסודות שלעיל, יצרה XP תריסר מנהגים / עקרונות (practices), המסודרים בשלושה מעגלים:
תכנות בזוגות - תמיד יושבים מול מחשב אחד זוג מתכנתים.
אחד מחזיק במקלדת ובעכבר ומכונה 'הנהג'.
הוא מבצע בפועל את עבודת התכנות.
השני, המכונה 'הנווט', עוקב אחר הנהג, מייעץ לו לגבי דרך העבודה, ובעיקר אחראי על איתור תקלות בקוד (תחביריות, לוגיות וכו').
את הזוגות מחליפים מדי פעם, בשביל שכל המתכנתים יכירו כמה שיותר קוד, ואילו במבט על קוד חדש יהיה מי שיחנוך את התוכניתן שאינו מכיר את הקוד.
עיצוב פשוט - ההנחה היא שהתוכנה הטובה ביותר היא זו שעומדת בכל הדרישות, אין בה קוד כפול, הקוד שלה מובן למתכנתים ויש בה המינימום הנדרש של מחלקות ושיטות, ולא זאת המתוחכמת ביותר, המופשטת ביותר וזו המתוכננת לשנים רבות.
שיפור מתמיד בתיכון - תיכון מתפתח שצומח ו"מסתבך" רק לפי הצורך - ואמור להיות, בכל רגע נתון, התיכון הפשוט ביותר שעונה על סט הדרישות שממומש כרגע.
תכנות מונחה בדיקות - כתיבת והרצת בדיקות תוכנה אוטומטיות כחלק מרכזי בפיתוח, ובתדירות גבוהה.
הבדיקות מבוצעות בכל הרמות החל מבדיקות יחידה, דרך בדיקות שילוב ועד לבדיקות מערכת.
אינטגרציה מתמשכת - יש לבצע אינטגרציה של המערכת, הכוללת הידור וקישור לפחות פעם ביום.
כך ניתן לאתר בעיות כמה שיותר מהר.
אם נוצרה תקלה, המתכנת אחראי לפתור אותה בהקדם האפשרי.
קצב הגיוני - יש לשמור על קצב פיתוח הגיוני.
יש להגביל מראש את סך שעות העבודה השבועי, משמע העובדים לא נשארים מעבר לשעות עבודה יחסית מועטות.
סטנדרטים בקידוד - על הצוות להסכים מראש על הסטנדרטים בקידוד, ולדאוג לאכוף אותם באופן שוטף.
בעלות משותפת - כל המתכנתים בצוות אחראים לכל הקוד.
כל מתכנת הרואה מקום לשינוי או שיפור של הקוד, רשאי ומחויב לעשות כן.
התנהלות צוותית - הצוות כולו מאוחד במטרה ומסונכרן כל הזמן.
בתחילת כל יום מתבצעת 'פגישת עמידה' באורך של כ-15 דקות, בה כל הצוות נוכח, בעמידה, ומספר על התקדמותו ביום הקודם ותוכניותיו ליום הנוכחי.
"משחק התכנון" - המתכנתים עובדים בשיתוף פעולה מלא עם הלקוח בתכנון המערכת.
הלקוח כותב סיפורים והמתכנתים מנתחים אותם ומסדרים אותם על-פי סדר עדיפויות.
לאחר מכן, הסיפורים הופכים למשימות פיתוח.
גרסאות קטנות - שחרור של גרסאות קטנות ללקוח.
XP תומכת בשחרור גרסאות כל 2–3 חודשים.
הסיבות הן: קבלת משוב מהיר, תחושת הישגיות של הצוות, הפחתת סיכונים, הגברת ביטחון הלקוח בצוות הפיתוח והתאמת התוכנה לדרישות.
בדיקת התוכנה על ידי הלקוח - הלקוח שולח נציג מטעמו להצטרף לצוות הפיתוח ולבדוק באופן שוטף את התוכנה.
היתרונות כוללים איתור מהיר ביותר של תקלות וכן עמידה בדרישות המערכת.
בתחילת העשור הראשון של המאה ה-21 חל גידול מהיר בהתעניינות ב-XP ויותר פרויקטים ובתי תוכנה בחרו בה כדרך פיתוח.
כיוון ש-XP היא שיטה כמעט טוטאלית בדרישותיה, רוב בתי התוכנה שבחרו בה יצרו לעצמם מתודולוגיות פיתוח עצמאית, המבוססת על שילוב בין עקרונות XP לעקרונות שיטות פיתוח קלאסיות.
חברות תוכנה רבות נרתעו מהפעילויות הקיצוניות של XP, ובפועל רוב מיישמי השיטה עשו זאת באופן חלקי.
אייאואס היא מערכת הפעלה וירטואלית הניתנת להרצה על שרת HTTP.
היא פותחה על ידי צוות הפיתוח הרשמי של אייאואס בעיר ברצלונה, ספרד ושוחררה בתאריך 1 באוגוסט 2005 (גרסה 0.6.0).
מערכת ההפעלה כתובה בשפת PHP ו-JavaScript וניתנת להורדה מאתר SourceForce.
המערכת מופצת כשעליה מותקנות מראש תוכנות כגון: דפדפן אינטרנט (EyeNav), חבילת יישומים משרדיים (EyeDoc), משחק שחמט (eyeChess) ועוד.
בתאריך 1 באפריל 2010, הודיעה חברת טלפוניקה (Telefónica) על רכישת החברה וכל זכויותיה.
צוות הפיתוח שחרר 14 גרסאות אל השוק:
The Extrasolar Planets Encyclopaedia (בעברית: האנציקלופדיה לכוכבי לכת חוץ-שמשיים) הוא אתר אינטרנט אסטרונומי שנוסד במצפה הכוכבים של פריז על ידי ג'ין שניידר בשנת 1995, המכיל מאגר נתונים מעודכן של כל כוכב הלכת החוץ-שמשיים המאוששים.
המאגר מתעדכן כאשר אובייקט מועמד להיות מסווג ככוכב לכת מקבל אישור על כך.
מאגר הנתונים משמש אסטרונומים למחקרים כגון התפתחות מערכות כוכבי לכת והתפתחות כוכבי לכת.
נכון למאי 2016, זוהו 3,422 כוכבי לכת ב-2,560 מערכות ובהן 582 מערכות מרובות כוכבי לכת.
באתר ישנו עמוד אישי לכל כוכב לכת וקטלוג אינטראקטיבי שמציג טבלת נתונים של כל כוכבי הלכת.
הקטלוג מכיל נתונים של כוכבי לכת שהזיהוי שלהם אושר, וכן כוכבי לכת שלא אושרו.
הקטלוג מתעדכן לעיתים תכופות בנתונים חדשים מפרסומים מדעיים ומכנסים.
בדף המוקדש לכוכב לכת מובאת רשימה של פרטים בסיסיים, כגון: מסה, רדיוס, זמן הקפה, אקסצנטריות, נטיית מסלול, זמן הליקוי וכדומה, כולל טווח טעות אפשרי.
בנוסף מובאים בדף כוכב הלכת נתונים על כוכב האם, כגון: שם, מרחק, סיווג ספקטרלי, טמפרטורה, בהירות נראית, מסה, רדיוס, קואורדינטות וכדומה.
בתחילת פעילות האתר המדיניות הייתה לכלול כוכבי לכת עד 20 (מסות צדק), כשמעבר לכך הגופים הוגדרו ננס חום.
החל מיוני 2011, הקטלוג כולל אובייקטים עד 25 .
(בניגוד לאיגוד האסטרונומי הבינלאומי שמסווג אובייקטים מעל 13 כננסים חומים).
בנוסף לקטלוג האתר מכיל ביבליוגרפיה מפורטת של הנתונים המופיעים בו, רשימה של גופים העוסקים בחיפוש כוכבי לכת חוץ-שמשיים, מידע על מפגשים בנושא, ורשימת אתרים בנושא.
Eye in the Sky הוא אלבום האולפן השישי של להקת הרוק המתקדם הבריטית, The Alan Parsons Project, שיצא לאור במאי 1982 על ידי חברת התקליטים אריסטה רקורדס.
בטקס פרסי הגראמי השנתי ה-25 בשנת 1983, Eye in the Sky היה מועמד לפרס גראמי לאלבום המהונדס הטוב ביותר.
בשנת 2019 זכה האלבום בפרס גראמי לאלבום האודיו הסוחף הטוב ביותר בטקס פרסי הגראמי השנתי ה-61.
עטיפת האלבום עוצבה על ידי חברת היפנוסיס מראה רקע ירוק ובו העין של רע.
Eye in the Sky הוא האלבום הראשון מבין שלושה אלבומים שהפרויקט הקליט על ציוד אנלוגי ומיקס ישירות לקלטת המאסטר הדיגיטלית.
הזמרים באלבום הזה הם: אריק וולפסון (חבר בהרכב), דייוויד פייטון, כריס ריינבו, לני זאקטק, אלמר גאנטרי וקולין בלונסטון.
Eye in the Sky היה אלבום הפלטינה האחרון של הלהקה בארצות הברית (יחד עם I Robot ו-The Turn of a Friendly Card).
Eye in the Sky מכיל את שיר הנושא ("Eye in the Sky"), הלהיט הגדול ביותר של הפרויקט, עם שירה של אריק וולפסון.
האלבום עצמו זכה להצלחה גדולה, והגיע לטופ 10 (ולפעמים למקום הראשון) במדינות רבות.
הקטע האינסטרומנטלי הפותח "Sirius", הפך לידוע.
הוא נכלל בסרטים רבים, והפך לשיר הנושא של קבוצות ספורט והבולטות שבהם הן הצגת השחקנים של קבוצת הNBA השיקגו בולס החל מעונת 1990/1991 (ובמיוחד בולטת הצגת השחקנים בעונה זו בה זכתה הקבוצה באליפות הליגה הראשונה שלה), והצגת המתאבקים ב-WWE בארצות הברית.
בישראל משתמשת קבוצת הכדורסל מכבי תל אביב בקטע זה בעת הצגת שחקניה במשחקי הבית.
בנוסף משמש הקטע לפתיחת וליווי אירועי ספורט אחרים רבים.
ב-1 בדצמבר 2017 שוחררה מהדורת 35 שנה לאלבום, עליה זכה אלן פרסונס, יחד עם מהנדסי המאסטרינג ההיקפי דייב דונלי ופי ג'יי אולסון, בפרס גראמי לאלבום האודיו הסוחף הטוב ביותר בטקס פרסי הגראמי השנתי ה-61.
מביקורות עכשוויות, קן טאקר מהפילדלפיה אינקוויירר העניק לאלבום דירוג של כוכב אחד מתוך חמישה, וכינה אותו "אלבום בנאלי ללא תקנה" עם "מלודיות של פול מקרטני כמאניה-דיפרסיה ושירה בכיינית היו פשוט פתטיים אלמלא היומרות הליריות של פרסונס".
כריס ריינבו - שירה ראשית (רצועה 4)
לני זאקטק - שירה ראשית (שירים 6 ו-9)
אלמר גאנטרי - שירה ראשית (רצועה 7)
קולין בלונסטון - שירה ראשית (רצועה 10)
המקהלה האנגלית - שירה במקהלה
אלן פרסונס - קלידים, תכנות פיירלייט, שירה
דייוויד פייטון - גיטרה בס, שירה (רצועה 3)
איאן בירנסון - גיטרות אקוסטיות וחשמליות
סטיוארט אליוט - תופים, כלי הקשה
Eye of the Tiger (מילולית: "עין הטיגריס") הוא פזמון בביצועה של להקת הרוק האמריקנית סורבייבר, שכתבו והלחינו חבריה פרנקי סאליבן וג'ים פטריק.
השיר יצא כסינגל בשנת 1982, ונכלל באלבומה השלישי של הלהקה, שנשא את אותו השם.
השיר נכתב לבקשתו של סילבסטר סטאלון והיה שיר הנושא של הסרט "רוקי 3" בכיכובו.
הסינגל זכה להצלחה רבה במצעדי המכירות, ובתוך שלושה חודשים קיבל מעמד של אלבום פלטינה כפול בארצות הברית, לאחר שנמכרו ממנו למעלה מ-2 מיליון עותקים.
כן קיבל מעמד של אלבום פלטינה כפול בקנדה, אלבום פלטינה באיטליה ואלבום זהב בבריטניה ובצרפת.